|  |  |  |
| --- | --- | --- |
| Rīgā | Nr. | 2014. gada                     |

**. §**

**Noteikumu projekts "Noteikumi par pabalstu par asistenta izmantošanu personām ar I grupas redzes invaliditāti**"

**TA-2545**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Atbalstīt Labklājības ministrijas pamatbudžeta bāzes izdevumu 2015. gadā un turpmākajiem gadiem precizēšanu:

2.1.  2015. gadā, veicot finansējuma pārdali no Labklājības ministrijas pamatbudžeta apakšprogrammas 05.01.00 "Sociālās rehabilitācijas valsts programmas" subsīdijām un dotācijām uz apakšprogrammu 20.01.00 "Valsts sociālie pabalsti" 1 821 539 *euro* apmērā, tai skaitā izdevumiem sociālajiem pabalstiem (personām ar I grupas redzes invaliditāti asistenta izmantošanai) 1 789 381 *euro* apmērā un valsts budžeta uzturēšanas izdevumu transfertiem no valsts pamatbudžeta uz valsts speciālo budžetu 32 158 *euro* apmērā;

2.2.  2016. gadā un turpmākajos gados, veicot finansējuma pārdali no Labklājības ministrijas pamatbudžeta apakšprogrammas 05.01.00 "Sociālās rehabilitācijas valsts programmas" subsīdijām un dotācijām uz apakšprogrammu 20.01.00 "Valsts sociālie pabalsti" 1 821 539 *euro* apmērā, tai skaitā izdevumiem sociālajiem pabalstiem (personām ar I grupas redzes invaliditāti asistenta izmantošanai) 1 791 827 *euro* apmērā un valsts budžeta uzturēšanas izdevumu transfertiem no valsts pamatbudžeta uz valsts speciālo budžetu 29 712 *euro* apmērā.

3. Atbalstīt Labklājības ministrijas sociālās apdrošināšanas speciālā budžeta bāzes izdevumu palielināšanu apakšprogrammā 04.05.00 "Valsts sociālās apdrošināšanas aģentūras speciālais budžets" 2015. gadam 32 158 *euro* apmērā, tai skaitā izdevumus atlīdzībai 29 712 *euro* apmērā (tai skaitā atalgojumam 23 074 *euro*), precēm un pakalpojumiem 1 044 *euro* apmērā un pamatkapitāla veidošanai 1 402  *euro* apmērā, un 2016. gadam un turpmākajiem gadiem ik gadu izdevumus atlīdzībai 29 712 *euro* apmērā (tai skaitā atalgojumam 23 074 *euro*), saņemot no Labklājības ministrijas valsts pamatbudžeta apakšprogrammas 20.01.00 "Valsts sociālie pabalsti" šī protokollēmuma 2. punktā noteikto valsts pamatbudžeta uzturēšanas izdevumu transfertu no valsts pamatbudžeta – dotāciju Valsts sociālās apdrošināšanas aģentūrai no valsts budžeta izmaksājamo valsts sociālo pabalstu aprēķināšanai un piešķiršanai.

4. Labklājības ministrijai vienlaikus ar citiem būtiskiem grozījumiem Invaliditātes likumā sagatavot grozījumus Invaliditātes likuma 12. panta ceturtajā daļā, paredzot, ka pabalstu par asistenta izmantošanu personām ar I grupas redzes invaliditāti izmaksā Valsts sociālās apdrošināšanas aģentūra, un iesniegt tos izskatīšanai Ministru kabinetā.

Ministru prezidente Laimdota Straujuma

Valsts kancelejas direktore Elita Dreimane